Ενιαία κείμενα: Αναλυτικές οδηγίες συμπλήρωσης πεδίων πλατφόρμας ΙΕΠ
Συνάδελφοι, συναδέλφισσες,
Κατόπιν ερωτημάτων για την διαδικασία συμπλήρωσης των πεδίων στην πλατφόρμα του ΙΕΠ σας αποστέλλουμε τον πίνακα με τους στόχους και τους τίτλους της α’ φάσης αξιολόγησης της τρέχουσας φάσης ανά πεδίο της πλατφόρμας του ΙΕΠ (προθεσμία: 20 Οκτωβρίου).
	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Το σχολείο που βιώνουμε – Το σχολείο που έχουμε ανάγκη. Παιδαγωγικός προβληματισμός μπροστά στις κομβικές αλλαγές στο περιεχόμενο της διδασκαλίας: νέα προγράμματα σπουδών, ύλη, Πολλαπλό βιβλίο, ΤΝ. 
	Παιδαγωγική - μαθησιακή λειτουργία

Άξονας 1

Διδασκαλία,

μάθηση,

αξιολόγηση 
	Ο ρόλος του σχολείου και οι μορφωτικές ανάγκες των μαθητών μας στην εποχή της ΤΝ. Ανάδειξη των προβληματισμών των εκπαιδευτικών σχετικά με το απαιτητικό εκπαιδευτικό περιβάλλον (μορφωτικές ανισότητες, εξετασιοκεντρικός προσανατολισμός, πολυπληθή τμήματα). Πόσο ανταποκρίνεται η παρεχόμενη γνώση στην σύγχρονη πραγματικότητα και ανάγκες; Προτάσεις για το σχολείο που έχουμε ανάγκη. Θέτουμε στο επίκεντρο την ολόπλευρη μόρφωση των μαθητών και την ανάπτυξη της προσωπικότητάς τους.
	Εκπαιδευτικοί, μαθητές και γονείς βιώνουμε ένα  σχολείο που υπολείπεται της αποστολής του για ολόπλευρη μόρφωση και ανάπτυξη της προσωπικότητας των μαθητών/τριών. Οι έως τώρα εφαρμοζόμενες πολιτικές καλλιεργούν στο έπακρο την εξεταστική λογική και την κατεύθυνση της παροχής επιφανειακών και αναλώσιμων δεξιοτήτων.  Χρειάζεται ειλικρινής διάλογος και επανασχεδιασμός της εκπαιδευτικής πολιτικής. Επαναπροσδιορίζουμε τι μαθαίνουν τα παιδιά, για ποιο σκοπό και με ποιο τρόπο και καταθέτουμε προτάσεις στην κατεύθυνση κριτικής κατανόησης του κόσμου.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Το  δημόσιο σχολείο χώρος μάθησης, ανάπτυξης της κριτικής σκέψης, της ψυχοπνευματικής καλλιέργειας , της επιστημονικής γνώσης, της  συγκρότησης του γενικού γνωστικού υπόβαθρου και της προεργασίας για την επαγγελματική ζωή. Διεκδίκηση για ένα δημόσιο, δωρεάν και ποιοτικό σχολείο για όλα τα παιδιά.
	Παιδαγωγική - μαθησιακή λειτουργία

Άξονας 2

Σχολική διαρροή, φοίτηση 
	Ανάδειξη του δημόσιου Σχολείου ως βασικού πυλώνα του δημόσιου, δωρεάν και ποιοτικού σχολείου. 

 Προβολή μια εκπαίδευσης που θα ικανοποιεί τις πραγματικές μορφωτικές, κοινωνικές και παιδαγωγικές ανάγκες των μαθητών σε ασφαλείς και κατάλληλες υποδομές αίροντας τις εκπαιδευτικές ανισότητες. 

Διεκδίκηση αξιοπρεπών και παιδαγωγικά κατάλληλων συνθηκών εργασίας για τους εκπαιδευτικούς με κρατική χρηματοδότηση.

Μέριμνα παιδαγωγικού προγράμματος δραστηριοτήτων που αναπτύσσει ολόπλευρα τη νοητική και συναισθηματική λειτουργία των νέων ανθρώπων στην πορεία τους προς τις σπουδές ή την εργασία
	Η ανάγκη διερεύνησης της αντίληψης των μαθητών/τριών, των εκπαιδευτικών και των γονέων για το σχολείο και τη βελτίωση της καθημερινής σχολικής ζωής . Πόσο το σχολείο ανταποκρίνεται στις ανάγκες των παιδιών, για την μόρφωση, την δημιουργική έκφραση, αλλά και την κοινωνικοποίηση, δημιουργική έκφραση. Η επιδίωξη ενός ασφαλούς και ενισχυτικού σχολικού περιβάλλοντος στο οποίο εξασφαλίζεται η άρση κοινωνικών ανισοτήτων.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Άτυπη μάθηση, διαπροσωπικές σχέσεις, σχολική καθημερινότητα, συλλογικές μορφές οργάνωσης των μαθητών, μορφές μαθητικής έκφρασης-αμφισβήτησης.
	Παιδαγωγική - μαθησιακή λειτουργία

Άξονας 3

Σχέση μεταξύ μαθητών/τριών
	Να αναδειχθούν:

-Η συνεργατική και δημοκρατική οργάνωσης της τάξης και των μαθητικών συμβουλίων ως προϋπόθεση για την απελευθερωτική και χειραφετητική λειτουργία της γνώσης. 

-Μέθοδοι και διαδικασίες για την παιδαγωγική αξιοποίηση των πολυδιάστατων μορφών μαθητικής έκφρασης.

-Το δικαίωμα των μαθητών στη συλλογική έκφραση, τη νοηματοδότηση ή/και αμφισβήτηση της εκπαιδευτικής διαδικασίας και την παιδαγωγική αξιοποίηση του δικαιώματος αυτού. Διερεύνηση των κοινωνικών επιδράσεων.
	Τα παιδιά μαθαίνουν από το περιεχόμενο των γνωστικών αντικειμένων αλλά και τις κοινωνικές διαστάσεις της συλλογικής οργάνωσης της σχολικής ζωής. Πρόκειται για την ώσμωση μορφών οργάνωσης της σχολικής ζωή, των διδακτικών σκοπών, της διδακτικής διαδικασίας εμπεριέχεται στο σχολικό πρόγραμμα. Στο πλαίσιο αυτό τα παιδιά διεκδικούν το δικαίωμά τους να νοηματοδοτούν την εκπαιδευτική διαδικασία, ακόμη και με την συχνά πρωτόλεια, αμφισβήτηση πλευρών της.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Διαστάσεις τροφοδότησης και ανατροφοδότησης της σχολικής γνώσης: Παιδαγωγικά προτάγματα, αντιλήψεις, πρακτικές εκπαιδευτικών, διαχείριση συγκρούσεων, επιπτώσεις στο σχολικό κλίμα.
	Παιδαγωγική - μαθησιακή λειτουργία

Άξονας 4

Σχέση μεταξύ μαθητών-εκπαιδευτικών 
	Διερεύνηση διαχείρισης συγκρούσεων και των επιπτώσεών τους στο κλίμα της τάξης. Ανίχνευση της επίδρασης των τρόπων αποτίμησης της μαθησιακής διαδικασίας στην αυτοεικόνα, τα μαθησιακά κίνητρα και τη σχέση τους με το σχολείο και τους εκπαιδευτικούς. Αποτίμηση πρακτικών διαχείρισης συγκρούσεων και ανατροφοδότησης, με έμφαση στις επιπτώσεις τους στην ανάπτυξη, τη μάθηση και τις σχέσεις στο σχολείο. Ανάδειξη υποστηρικτικών παιδαγωγικών πρακτικών και συνεργασία σχολείου, οικογένειας και ειδικών.
	Οι σχέσεις εκπαιδευτικών μαθητών/τριών είναι σύνθετες και επηρεάζονται από το σχολικό και κοινωνικό πλαίσιο, καθώς  και από τη συνεργασία με τους γονείς. Απαιτείται δημοκρατική και συλλογική λειτουργία του σχολείου με συνεργατικές πρακτικές. Χρειάζεται αναθεώρηση της υπέρογκης ύλης, του εξετασιοκεντρικού προσανατολισμού, των πολυπληθών τμημάτων, της ανταγωνιστικής βαθμοθηρίας, του άγχους και της ανασφάλειας. Συλλογική διαχείριση συγκρούσεων και ενίσχυση υποστηρικτικών δομών, ώστε να διασφαλίζονται εμπιστοσύνη, ασφάλεια και φροντίδα.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Διερεύνηση των σχέσεων που διαμορφώνονται από  το κανονιστικό πλαίσιο που διέπει τη σχολική ζωή και την επικοινωνία των εμπλεκόμενων μερών. Διαχείριση συγκρούσεων.
	Παιδαγωγική - μαθησιακή λειτουργία

Άξονας 5

Σχέσεις σχολείου και οικογένειας 
	Με κοινό στόχο το δημόσιο δωρεάν σχολείο για όλους, οργανώνουμε συλλογικές συμμετοχικές δράσεις, κοινότητες αλληλεγγύης, συνεργασίας, δημιουργίας. Διεκδίκηση σύγχρονων, ασφαλών υποδομών, αντισταθμιστικών δομών, λιγότερων μαθητών ανά τμήμα και μόνιμων εκπαιδευτικών.

Ενίσχυση του ρόλου του Συλλόγου Διδασκόντων. Προώθηση της δημοκρατίας, της αλληλεγγύης, της συλλογικότητας, της ειρήνης και του σεβασμού στη διαφορετικότητα.

Κριτική των πλατφορμών καταγγελιών και επιπτώσεών τους στη σχολική κοινότητα.
	Ουσιαστική και οριοθετημένη συνεργασία σχολείου–οικογένειας που δημιουργεί σχέσεις εμπιστοσύνης, συναισθηματική ασφάλεια και κοινή στήριξη του παιδιού.  Συνεχής επικοινωνία και οργανωμένες συναντήσεις που θα συμβάλλουν στην αντιμετώπιση δυσκολιών και θα ενισχύουν τη συμμετοχή των γονέων στη σχολική ζωή. Απαιτείται παράλληλα, στήριξη των ευάλωτων οικογενειών, θεσμική προστασία των εκπαιδευτικών και διεκδίκηση μόνιμου προσωπικού, ασφαλών υποδομών και καλύτερων όρων φοίτησης.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Σχολείο και Θεσμικά όργανα διοίκησης

Συλλογικότητα ή συγκεντρωτικά και μονοπρόσωπα όργανα; Διερεύνηση της σημασίας των συλλογικών διαδικασιών για τη δημοκρατική λειτουργία.
	Διοικητική λειτουργία

Άξονας 6

Ηγεσία, οργάνωση και διοίκηση της σχολικής μονάδας 
	Κριτική συζήτηση για τη θεσμική θωράκιση του Συλλόγου Διδασκόντων, έναντι  συγκεντρωτικών, γραφειοκρατικών πρακτικών και υποβάθμισης του παιδαγωγικού του ρόλου.

Διερεύνηση του τρόπου λήψης αποφάσεων στο σχολείο.

Υπεράσπιση του δημόσιου δημοκρατικού σχολείου με  ενίσχυση των δυνατοτήτων άσκησης του παιδαγωγικού και επιστημονικού έργου.

Διερεύνηση ζητημάτων διαφάνειας, δημοκρατικού διαλόγου,  ουσιαστικής συμμετοχής όλων των εκπαιδευτικών σε όλα τα επίπεδα σχεδιασμού και αποφάσεων των σχολικών δράσεων.
	Αναγκαιότητα του Συλλόγου Διδασκόντων ως κυρίαρχου συλλογικού οργάνου λήψης αποφάσεων για  την οργάνωση και τον προγραμματισμό της σχολικής ζωής. 

Προώθηση πρακτικών συλλογικότητας, ισοτιμίας και αλληλεγγύης στην καθημερινή λειτουργία του σχολείου.

Προβολή της συλλογικής, παιδαγωγικής λειτουργίας και διοίκησης, έναντι της προώθησης ενός συγκεντρωτικού ιεραρχικού μοντέλου διοικητικού μάνατζερ, ενίοτε και αυταρχικού.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Ανοιχτό, δημοκρατικό σχολείο στην κοινότητα. Πλαίσιο και προϋποθέσεις ουσιαστικής επικοινωνίας. Ενίσχυση της δημόσιας εκπαίδευσης, έναντι του ανταγωνισμού και της «προβολής».
	Διοικητική λειτουργία

Άξονας 7

Σχολείο και κοινότητα
	Να αναδειχθούν:

Εμπειρίες και μορφές κοινής δράσης - συνεργασίας στην εκπαιδευτική κοινότητα.
Το συλλογικό εκπαιδευτικό έργο για την υπεράσπιση του δημόσιου χαρακτήρα της εκπαίδευσης. Καλλιέργεια συνεργασίας, αλληλεγγύης, συμμετοχής στη σχολική κοινότητα. 
Διερεύνηση του πλαισίου επικοινωνίας (Ενημέρωση, συναντήσεις, ιστοσελίδα, ΜΚΔ)

Ενίσχυση της ουσιαστικής επικοινωνίας έναντι των κινδύνων ανταγωνιστικής προβολής και εμπορευματικής εκμετάλλευσης. 

Κριτική αποτίμηση του ρόλου των πλατφορμών.
	Η ισορροπημένη χρήση των ηλεκτρονικών μέσων επικοινωνίας σχολείου και κοινότητας. Διερεύνηση των συνεπειών των νέων μέσων επικοινωνίας.

Υπάρχει η ανάγκη διερεύνησης ενός δημοκρατικού και σταθερού ποιοτικού πλαισίου ενημέρωσης και επικοινωνίας, που θα κατοχυρώνει το εκπαιδευτικό έργο, τις ανάγκες των μαθητών/τριών και των οικογενειών τους, προστατεύοντας τον δημόσιο χαρακτήρα του σχολείου και αίροντας τις εκπαιδευτικές – κοινωνικές ανισότητες.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Παιδαγωγική επιμόρφωση, ανταλλαγή απόψεων, συνεργασίες, υλικό, δικαιώματα, ασφάλεια στο σχολικό περιβάλλον.
	Επαγγελματική ανάπτυξη εκπ/κών

Άξονας 8

Συμμετοχή των εκπαιδευτικών σε επιμορφωτικές δράσεις 
	Τακτικές επιμορφώσεις και με απαλλαγή από διδακτικά καθήκοντα, αξιοποίηση της σχολικής βιβλιοθήκης για παραπέρα εμβάθυνση της μαθησιακής διαδικασίας. Διερευνητική μελέτη των τρόπων που λειτουργούν οι σχολικές βιβλιοθήκες και ανάδειξη των σύγχρονων παιδαγωγικών προσεγγίσεων για την περαιτέρω αξιοποίησή. Η συμβολή του βιβλίου στην ανάπτυξη των μαθητών.


	Βελτίωση της διδακτικής διαδικασίας μέσα από την επιμόρφωση σε συνάρτηση με την συνεχώς εξελισσόμενη επιστήμη και παιδαγωγική πρακτική. Σχολικές βιβλιοθήκες που θα συμβάλλουν στον εμπλουτισμό του εκπαιδευτικού έργου. Ο ρόλος του σχολείου και των εκπαιδευτικών είναι να ενισχύσουν μέσα σε αντίξοες συνθήκες (εποχή της εικόνας, της γρήγορης πληροφορίας και της όλο και μεγαλύτερης χρήσης της τεχνολογίας από μικρότερες ηλικίες) την επαφή με την γνώση, την κριτική σκέψη και μέσα από την λογοτεχνία στους μαθητές. Η ενίσχυση, η ανανέωση και η διαμόρφωση σύγχρονων σχολικών βιβλιοθηκών κρίνεται ζωτικής σημασίας για την βελτίωση των μορφωτικών αποτελεσμάτων.

	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Πώς αξιοποιούνται οι σύγχρονες επιστημονικές θεωρήσεις, τα τεχνολογικά επιτεύγματα και τα παιδαγωγικά πορίσματα; Οι επιπτώσεις της ΤΝ. Ο ρόλος των σχολικών βιβλιοθηκών. 
	Επαγγελματική ανάπτυξη εκπ/κών

Άξονας 9

Συμμετοχή σε εθνικά και ευρωπαϊκά προγράμματα
	Διαμόρφωση προτάσεων, πρακτικών και παιδαγωγικού πλαισίου αξιοποίησής της ΤΝ.  Αξιολόγηση των επιπτώσεών της στην εκπαιδευτική διαδικασία, τα εργασιακά δικαιώματα, τις υποδομές, την ισότιμη πρόσβαση και την κοινωνική δικαιοσύνη. Κριτική ανάλυση των κινδύνων κοινωνικού ελέγχου, εξάρτησης, επιβολής προτύπων. Ανεμπόδιστη και δημιουργική άσκηση παιδαγωγικού έργου και συμβολή των εκπαιδευτικών στην ανάπτυξη της κριτικής σκέψης των μαθητών.
	Η ταχεία διάδοση της Τεχνητής Νοημοσύνης στην εκπαίδευση καθιστά αναγκαία τη συστηματική διερεύνηση των παιδαγωγικών, κοινωνικών και εργασιακών επιπτώσεών της. Απαιτείται η διαμόρφωση σαφούς παιδαγωγικού και ηθικού πλαισίου, πρακτικών οδηγιών και προτάσεων που θα διασφαλίζουν την ισότιμη πρόσβαση, την προστασία των δικαιωμάτων και την επιστημονική αυτονομία των εκπαιδευτικών. Παράλληλα, είναι κρίσιμη η ενίσχυση της κριτικής σκέψης των μαθητών και των σχέσεων στη σχολική κοινότητα. 



	Πηγή τεκμηρίωσης: «Παρατήρηση εκπαιδευτικής πρακτικής ή σχολικού χώρου»

Συντονιστής/τρια: 

Υπόλοιπα μέλη ομάδας: 

	1.
	2.

	4.


Επιλέγουμε από τους παραπάνω άξονες, μόνο όσους είναι απαραίτητοι για τη σχολική μονάδα, χωρίς τροποποιήσεις. (Σβήνουμε όσους άξονες δεν χρησιμοποιηθούν. Δεν προσθέτουμε τίποτε άλλο).
